البابا ثاؤفيلس

البابا ثيوفيلس الأول (توفي 15 أكتوبر 412) كان البابا رقم 23 في ترتيب باباوات الكنيسة القبطية الأرثوذكسية، وتولى الكرسي المرقسي سنة 385م، واستمر في منصبه لحد وفاته. اتعرف بدوره الكبير في ترسيخ المسيحية في الإسكندرية، خاصه فى مواجهته للوثنية والفلسفات غير المسيحية.

 الخلفيه التاريخيه 
في أواخر القرن الرابع الميلادي، حصل تحول كبير في الامبراطوريه الرومانيه ناحية المسيحية، خصوصًا بعد مراسيم ثيودوسيوس الاول بين 389 و391م، اللي منعت العبادة الوثنية وشجعت على تحويل المعابد لكنائس.

 تدمير السرابيوم 
في سنة 391م، زاد التوتر بين المسيحيين والوثنيين في اسكندريه، لما ثيوفيلس عرض رموز وتماثيل وثنية ضمنها تماثيل تستخدم في طقوس الخصوبه في موكب علني. الموقف ده أثار غضب كتير من الوثنيين في المدينة. حسب المؤرخ سقراط القسطنطينى، الإمبراطور ثيودوسيوس الاول أصدر مرسوم بيمنع العبادة الوثنية وبيسمح بتحويل بعض المعابد لكنائس، ومن ضمنها السرابيوم، وهو معبد كبير للإله سيرابيس.

بعد كده، الوثنيين اتحصنوا جوا المعبد، واحتجزوا بعض المسيحيين، وبدأت اشتباكات بينهم. وبعد ما الجيش الروماني اتدخل بقيادة القائد رومانوس ومعاونة الحاكم إيفاغريوس، تم اقتحام المعبد والسيطرة عليه. بعض المصادر بتقول إن المعبد اتدمر بالكامل، والبعض التاني بيقول إنه اتحول لكنيسة باسم الإمبراطور اركاديوس.Sozomen, Historia Ecclesiastica, 7.15.Rufinus, Historia Ecclesiastica, 2.23.Wace, M., & Rowe, A. (1956). "The Buildings of Alexandria and the Work of the Emperor Hadrian", *Journal of Egyptian Archaeology*, 42, pp. 99–110.Harmless, W. (2004). *Desert Christians: An Introduction to the Literature of Early Monasticism*. Oxford University Press, p. 139.Frankfurter, D. (2018). *Christianizing Egypt*. Princeton University Press, pp. 182–185.

 موقفه من أوريجانوس 
ثيوفيلس في الأول كان بيؤيد تعاليم اوريجانوس، بس غير رأيه سنة 399م بعد خلافات مع رهبان كانوا بيفسروا صورة ربنا بطريقة بشرية (أنثروبومورفية). بعدها أدان فكر أوريجانوس على إنه هرطقة، وطرد أتباعه، ومنهم 4 رهبان مشهورين بطول قامتهم ومعروفين باسم "الإخوة الطوال".

 دوره فى عزل القديس يوحنا ذهبي الفم 
ثيوفيلس كان ليه دور في رسامة يوحنا ذهبى الفم بطريرك للقسطنطينية سنة 398، لكنه دخل في خلاف معاه بعدين وساهم في عزله في مجمع البلوط سنة 403، بمساعدة ابن أخوه وخليفته كيرلس الأول.

 كتاباته وتأثيره 
تصغير|يسار|صورة على بردية بتظهر البابا ثيوفيلس

ثيوفيلس كتب رسائل ومواعظ كتير، بس اللي فاضل منها:

 رسائل عيد القيامة – عن تحديد ميعاد العيد.
 عظة عن الصليب واللص التايب – اتحفظت باللاتيني وبالقبطي.
 مراسلات مع جيروم والبابا اناستاسيوس الاول والبابا القديس انوسنت الاول.
 مؤلفات محفوظة بالسرياني جمّعها القس زكا فايز لبيب.

 تأثيره على الكنيسة الإثيوبية 
صلوات ليه باللغة القبطية اتترجمت بعدين للغة الجعزيه، ودي اللغة الطقسية في الكنيسه الاثيوبيه الارثوذكسيه، وده بيأكد على تأثير الكنيسة القبطية في إثيوبيا.

 وفاته 
ثيوفيلس مات يوم 15 أكتوبر 412 واتدفن في الاسكندريه. الكنيسة القبطية بتعتبره قديس، وعيده في 18 بابه في التقويم القبطي (28 أكتوبر في التقويم الجريجوري).

 شوف كمان 
 كيرلس الاول (بابا الاسكندريه)
 السرابيوم
 اوريجانوس
 مجمع البلوط

 مصادر 

 وصلات برانيه 
 موسوعة بريتانيكا – ثيوفيلس
 تدمير السرابيوم – جامعة مدينة نيويورك
 أعمال البابا ثيوفيلس المحفوظة في السريانية

 شوف كمان 
 ليستة بطاركة اسكندريه
100 px|center
        تيموثاوس الاولانى (بابا اسكندريه)      الفتره : 385 - 412      البابا كيرلس الاول  

تصنيف:باباوات الإسكندرية
تصنيف:آباء الكنيسة
تصنيف:وفيات 412
تصنيف:قديسين أقباط
تصنيف:اضطهاد الوثنيين في الإمبراطورية الرومانية
تصنيف:رؤساء أساقفة في القرن 4
تصنيف:رؤساء أساقفة في القرن 5
تصنيف:مسيحيين في القرن 4
تصنيف:سنة الولادة مش معروفة
تصنيف:اقباط